Diari Oficial de la Generalitat Valenciana


Sumari del DOGV 8322, del 21-06-2018 (2018/6026)

RESOLUCIÓ de 13 de juny de 2018, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social per a l'exercici 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8322

Data del DOGV
:   21-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6026


Data del document
:   13-06-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 13 de juny de 2018, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social per a l'exercici 2018.  
 [2018/6026]  
Vistes les sol·licituds d'ajuda presentades a l'empara de la Resolució de 28 de desembre de 2017 (DOGV 8205, 03.01.2018), de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social (d'ara endavant, Resolució de 28.12.2017).  
Vista la proposta de resolució de la comissió d'avaluació sobre la concessió i denegació de les ajudes formulada, en compliment del que es preceptua en l'article 13 de l'Ordre 10/2017, de 29 de novembre (DOGV 8183, 01.12.2017), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social (d'ara endavant, Ordre 10/2017), i conformement amb els criteris de valoració establits en l'esmentat precepte i tenint en compte el crèdit disponible de 6.560.652,06 euros que estableix la Resolució de 22 de maig de 2018, de la Vicepresidència i Conselleria d'Igualtat i Polítiques Inclusives (DOGV 8308, 01.06.2018).  
  
En virtut de les competències atribuïdes pel Reglament orgànic i funcional de la Vicepresidència i Conselleria d'Igualtat i Polítiques Inclusives, aprovat per Decret 14/2018, de 23 de febrer, del Consell (DOGV 8252, 09.03.2018), i d'acord amb el que es preveu en el resolc huité de la Resolució de 28 de desembre de 2017 i en l'article 13 de l'Ordre 10/2017, resolc:  
  
Primer  
Concedir la subvenció a les entitats locals i entitats del tercer sector d'acció social que figuren en l'annex I d'aquesta resolució per a la realització en l'exercici 2018, dels projectes dirigits al desenvolupament d'itineraris integrats per a la inserció sociolaboral de persones en situació o risc d'exclusió social i pels imports que en l'esmentat annex s'indiquen.  
  
Segon  
Denegar la subvenció a les entitats locals i entitats del tercer sector d'acció social indicades en l'annex II d'aquesta resolució, pels motius que s'indiquen.  
  
Tercer  
Els projectes que són objecte d'aquesta subvenció estan emmarcats dins del Programa operatiu del Fons Social Europeu 2014-2020 de la Comunitat Valenciana, tal com s'estableix en l'article 1 de l'Ordre 10/2017, i són cofinançades pel Fons Social Europeu.  
  
  
Quart  
Els projectes que són objecte d'aquesta subvenció tenen com a finalitat el finançament de les despeses corrents derivades de la realització de projectes de desenvolupament d'itineraris integrats per a la inserció sociolaboral de persones en situació o risc d'exclusió social que es desenvolupen en l'àmbit territorial de la Comunitat Valenciana, de conformitat amb l'article 3 de l'Ordre 10/2017.  
  
Cinqué  
El règim de pagament de les ajudes, d'acord amb la previsió establida en l'article 14 de l'Ordre 10/2017, serà el que disposa el resolc deu de la Resolució de 28 de desembre de 2017.  
En conseqüència, es lliurarà de forma anticipada, una vegada concedides les ajudes, el 30 per cent de l'import de la subvenció. El 70 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat, de conformitat amb la previsió establida en l'article 173.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El termini per a la presentació de la documentació justificativa del lliurament de la bestreta del 30 per cent de la subvenció s'amplia fins al 30 de setembre de 2018 per a les entitats del tercer sector i fins al 30 d'octubre de 2018 per a les entitats locals, mentre que el 70 per cent restant, juntament amb la memòria tècnica del projecte, finalitzarà el 31 de gener de 2019.  
  
Sisé  
D'acord amb el que es disposa en l'article 171.5 de l'esmentada Llei 1/2015, de 6 de febrer, les entitats beneficiàries estaran exemptes de la constitució de garanties per pagaments anticipats, per ser corporacions locals i entitats del tercer sector d'acció social sense ànim de lucre que desenvolupen projectes o programes vinculats a l'àrea d'acció social.  
  
Seté  
La justificació de la subvenció concedida per part de les entitats locals i entitats del tercer sector d'acció social beneficiàries serà telemàtica i s'ajustarà al que es preveu en l'article 15 de l'Ordre 10/2017.  
  
Els límits màxims acceptats en el capítol de despeses de personal i el full de seguiment s'estableixen en els articles 4 i 5 de l'Ordre 10/2017, i el full de seguiment de les activitats consten en la publicació de la convocatòria com a annexos IV i V.  
  
Huité  
El pagament d'aquestes subvencions es realitzarà a càrrec del programa pressupostari 313.50, Inclusió social, línia de subvenció S6729000, per un import total de 6.560.652,06, euros del pressupost de la Generalitat per a l'exercici 2018.  
  
Nové  
Es durà a terme un pla de control de la realització de l'activitat subvencionada mitjançant la comprovació i control de la documentació de caràcter econòmic justificativa de l'import concedit i de la memòria tècnica relativa a l'actuació subvencionada, de conformitat amb el que s'estableix en l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
El tipus de control serà administratiu, sobre una mostra aleatòria de les subvencions concedides en aquesta convocatòria i d'aquelles que es consideren de risc per l'òrgan gestor; així mateix, es realitzaran controls de camp mitjançant la visita a alguna de les entitats beneficiàries per a comprovar l'activitat subvencionada que realitzen i la seua qualitat.  
El control es realitzarà sobre, almenys, un 20 per cent de la quantia total de la línia de subvenció pressupostada.  
Tot això amb la finalitat de comprovar la veracitat de les dades consignades en la documentació presentada, i també el compliment dels requisits per a la percepció de l'ajuda.  
  
Contra aquesta resolució, que posa fi a la via administrativa, podrà interposar-se recurs potestatiu de reposició davant l'òrgan que l'ha dictada, en el termini d'un mes comptat des de l'endemà de la seua publicació en el Diari Oficial de la Generalitat Valenciana, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que es disposa en la legislació reguladora de la jurisdicció contenciosa administrativa i la legislació de procediment administratiu comú vigent, sense perjudici que es puga interposar qualsevol altre que s'estime pertinent.  
  
València, 13 de juny de 2018.- La vicepresidenta del Consell i consellera d'Igualtat i Polítiques Inclusives, p. d., la directora general d'Inclusió Social: Inmaculada Carda Isach.